
Tisztelt Képviselő-testület!

A Budapest XII. kerületi Ruszin Nemzetiségi Önkormányzat a Ferencvárosi és a Szegedi Ruszin Nemzetiségi Önkormányzattal közösen 2026. december 4-én Ruszin Mikulás ünnepséget kíván szervezni a Boráros téri ruszin nemzetiségi irodában. A rendezvény célja a ruszin nemzetiségi közösségek közötti kapcsolatok erősítése, a közös kulturális hagyományok ápolása, valamint a Mikulás ünnepéhez kapcsolódó közösségi program megvalósítása. Az esemény lehetőséget biztosít a részt vevő Önkormányzatok tagjai és a ruszin közösség tagjai számára a közös ünneplésre és a közösségi kapcsolatok elmélyítésére. A rendezvény lebonyolításához szükséges hideg élelmiszerek és egyéb italok beszerzése üzletláncon keresztül, saját beszerzéssel, számla ellenében legfeljebb bruttó 100.000 forint értékben történne. Emellett a rendezvény vendéglátásának biztosítására bruttó 50.000 forint összegű cateringkeret kerülne elkülönítésre. A rendezvény megvalósításához szükséges teljes tervezett költségkeret bruttó 150.000 forint, azaz egyszázötvenezer forint, amely magában foglalja az élelmiszerek és italok beszerzését, valamint a catering szolgáltatás költségeit. A fentiek alapján indokolt a Ruszin Mikulás ünnepség megszervezésének támogatása, valamint a rendezvény lebonyolításához szükséges, összesen bruttó 150.000 forint összegű költségkeret biztosítása.
Kérem a tisztelt Képviselő-testületet, hogy fogadja el a határozati javaslatokat.




















Határozati javaslat:
A Budapest XII. kerületi Ruszin Nemzetiségi Önkormányzat Képviselő-testülete úgy határoz, hogy a Ferencvárosi és a Szegedi Ruszin Nemzetiségi Önkormányzattal közösen 2026. december 4-én Ruszin Mikulás ünnepséget szervez a Boráros téri ruszin nemzetiségi irodában. A Képviselő-testület a rendezvény lebonyolításához szükséges hideg élelmiszerek és egyéb italok beszerzésére legfeljebb bruttó 100.000 forint, azaz egyszázezer forint összeget, a cateringköltségek fedezetére pedig bruttó 50.000 forint, azaz ötvenezer forint összeget biztosít, saját beszerzéssel, számla ellenében, bankkártyás fizetéssel. Az összeget az Önkormányzat a 2026. év terhére biztosítja.
(Döntéshozatal módja: egyszerű többség)

